# data[].attributes.body
Í byrjun árs 2023 hófst nýtt tilraunaverkefni, Núllið, í Víkurskóla sem er styðjandi og uppbyggjandi úrræði fyrir nemendur skólans sem þurfa að efla sjálfmynd sína, ná innri slökun og byggja sig almennt upp í að verða sterkari einstaklingar með trú á eigin getu.

Núllið er tilraunaverkefni sem miðar að því að mæta þörfum barna sem þurfa stuðning til að núllstilla sig og öðlast kjark til þess að takast á við daglegt líf. Núllið er snemmtæk íhlutun í anda farsældarlaganna með það að markmiði að ná til barnsins áður en vandinn hefur alvarlega áhrif á almenna líðan og skólagöngu þess.

Í Núllinu er boðið upp á einstaklingsaðstoð og meðferðir í litlum hópum þar sem t.d. er notast við öndunaræfingar, inngrip í anda jákvæðrar sálfræði, slökun, núvitund, samtöl og styrkingu.

Úrræðið er í námskeiðsformi og miðast við fjögur skipti á mann en lengd aðstoðar er þó metin eftir þörfum hvers og eins.

Aðferðir sem notaðar eru í Núllinu byggjast á því að ná innri friði, sátt við sjálfan sig og að ná tökum á öndun og styrk til að takast á við amstur daglegs lífs ásamt því að fá verkfæri út í lífið til að takast á við krefjandi stundir.

Núllið er fyrir nemendur skólans sem glíma t.d. við kvíða, vanlíðan, lágt sjálfsmat og skólaforðun, það gæti einnig hentað nemendum sem eru örir, finna fyrir óróleika innra með sér og eiga erfitt með einbeitingu.

Deildarstjóri stoðþjónustu, náms- og starfsráðgjafa og verkefnastjóra meta í samvinnu við kennara og foreldra hvort úrræðið henti hverju sinni.

# data[].attributes.body
Kolbrún Ýr er grunnskólakennari, dipl. master í jákvæðri sálfræði, jógakennari, núvitundar- og hugleiðslukennari, öndunarleiðbeinandi og heilari.

# data[].attributes.body
Laufey er kennari í Gerðaskóla í Suðurnesjabæ. Hún hefur margra ára kennslureynslu á öllum stigum grunnskóla og hefur auk þess sinnt nemendaráðgjöf og ýmiskonar fræðslu um styrkleika, samskipti og velferð. Hún hefur lokið mastersnámi í jákvæðri sálfræði og byggir velferðarkennsluna m.a. á ýmsum inngripum jákvæðrar sálfræði.

# data[].attributes.body
Meginmarkmið verkefnisins er að auka vitund og velferð nemenda í Gerðaskóla með því að skapa aðstæður og rými í stundatöflu til að stunda slíka kennslu.

Velferðarkennsla snýst um að bjóða nemendum upp á rólegar kennslustundir sem miða að því að að auka vitund þeirra og velferð. Kennslan byggir á núvitund, hugleiðslu, jóga og fleiri hagnýtum verkfærum úr jákvæðri sálfræði. Nemendur í 3.-6. bekk eru með eina kennslustund á viku í stundatöflu þar sem farið er í litlum hópum í „Rólegheita-kennslustofuna“, hálfa kennslustund og hálfur bekkur í einu. Í kennslunni felst meðal annars að hjálpa nemendum að róa hugann, finna frið og slökun og læra að veita tilfinningum sínum og hugsunum athygli. Jafnframt hefur kennslan það að markmiði að kenna nemendum núvitund með því að taka eftir; umhverfinu, snertingu við líkamann, andardrættinum, hjartslættinum, hugsunum og tilfinningum. Áhersla er lögð á að það sem nemendur læra í velferðarkennslu geti þeir yfirfært á aðrar aðstæður, t.d. bekkjarkennslustofuna, heimilið eða íþróttaæfingar.

Ýmsar frekari upplýsingar

Upplýsingar um velferðarkennslu á heimasíðu Gerðaskóla:

https://www.gerdaskoli.is/static/files/2022-2023/velferdarkennsla-fyrir-heimasidu-endurbaett-2022-2023-.pdf

Grein um velferðarkennslu í Víkurfréttum:

https://www.vf.is/adsent/velferdarkennsla-i-gerdaskola

Lokaskýrsla til Sprotasjóðs:

https://www.rannis.is/media/2021-2022/Gerdarskoli.pdf

# data[].attributes.headline
Í þessari vinnusmiðju kynnumst við velferðarkennslu í tveimur skólum, Gerðaskóla í Garði og Víkurskóla í Grafarvogi í Reykjavík

# data[].attributes.subject
Í þessari vinnusmiðju kynnumst við velferðarkennslu í tveimur skólum, Gerðaskóla í Garði og Víkurskóla í Grafarvogi í Reykjavík

# data[].attributes.attachment_link.title
Upp úr hjólförunum - ráðstefna í Helgafellsskóla 11. ágúst 2023 | Skólaþróun

# data[].attributes.attachment_link.description
Árdegisdagskrá verður einnig send út í streymi. 9.00-9.10 Setning 9.10-10.10 Thomas Hatch, prófessor við Columbia háskóla: The education we need for a future we can't predict (sjá nánar hér ) 10.10-10.30 Kaffihlé 10.30-11.00 Málfríður Bjarnadóttir, deildarstjóri í Helgafellsskóla: Skapandi skólastarf - lykill að framtíð (sjá nánar hér ) 11.00-11.30 Hildur Arna Håkansson, kennari í Skarðshlíðarskóla: Hlaðborð möguleikanna.